Diari Oficial de la Generalitat Valenciana


Sumari del DOGV 1551, del 27-05-1991 (1991/821285)

ORDRE de 18 d'abril de 1991, de la Conselleria de Cultura, Educació i Ciència, per la qual s'autoritza el canvi de titularitat del centre docent privat d'Educació General Basica <<Liceo Quijote>>, de Vinaros (Castelló).
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/18/(9)/dof/vci/html**

### Dades del document

Número de DOGV
:   1551

Data del DOGV
:   27-05-1991

Secció del DOGV
:   DISPOSICIONS GENERALS

Número del document
:   1991/821285


Data del document
:   18-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 18 d'abril de 1991, de la Conselleria de Cultura, Educació i Ciència, per la qual s'autoritza el canvi de titularitat del centre docent privat d'Educació General Bàsica "Liceo Quijote" de Vinaròs (Castelló).  
Vist l?expedient incoat a petició del Sr. José Agustín Torres Comes, titular del centre docent privat «Liceo Quijote», situat al carrer de Sant Francesc, 45 de Vinaròs (Castelló), amb número de codi 78510462, en sol·licitud de canvi de la titularitat del centre, a favor del Sr. Agustín Comes Pablo.  
Vist que l?expedient ha estat tramitat pel Servei Territorial de Cultura i Educació de Castelló, el qual a la vista de l?informe favorable de la Inspecció Educativa, n'eleva proposta favorable a allò sol·licitat.  
Vist que el centre obtingué classificació condicionada per l?Ordre ministerial del 12 de juliol de 1973, per a 8 unitats d'Educació General Bàsica i capacitat per a 320 llocs escolars.  
Vist que segons consta en el Registre Especial de Centres, la titularitat del centre correspon al Sr. José Agustín Torres Comes, el qual mitjançant escriptura subscrita davant el notari de Vinaròs Sr. Salvador Jacobo García Castrillo, el 20 de juny de 1990, número de protocol 487, cedeix la titularitat del centre «Liceo Quijote» de Vinaròs (Castelló).al Sr. Agustín Comes Pablo, qui la accepta i se subroga en els drets i obligacions de l'anterior titularitat.  
Vista la Llei Orgànica reguladora del dret a l?educació, el Decret 1855/74, del 7 de juny, i el Decret 401/1979, de 13 de febrer.  
Atés que dels informes inclosos en l?expedient es dedueix que s'han complert els requisits necessaris per a accedir a allò sol·licitat.  
Fent ús de les atribucions conferides per l'article 35 de la Llei de Govern Valencià.  
ORDENE  
Article primer  
Autoritzar el canvi de titularitat del centre docent privat «Liceo Quijote» de Vinaròs (Castelló), a favor del Sr. Agustín Comes Pablo, qui com a cessionari se subroga en la totalitat d'obligacions i de drets que el qui cedeix pogués tenir contrets amb la Conselleria de Cultura, Educació i Ciència, o amb el Ministeri d'Educació i Ciència, i també les derivades de l?ordre laboral i docent.  
El canvi de titularitat no afectarà el règim de funcionament del centre.  
Article segon  
D'acord amb el que disposa l'article 17 de l'Ordre de la Conselleria de Cultura, Educació i Ciència del 27 de desembre de 1988 (DOGV de 30 de desembre), el nou titular sol·licitarà davant el Servei Territorial de Cultura i Educació de València la modificació del concert educatiu vigent per tal d'adequar-lo al canvi de titularitat del centre que per aquesta ordre s'autoritza.  
València, 18 d'abril de 1991  
El Conseller de Cultura, Educació i Ciència   
ANTONIO ESCARRE ESTEVE


Còpia Permalink ELI